***Тадбир***

***«Аваразул миллат-мац1».***

1. Рахьдал мац1 к1одо гьабун т1обит1улеб байрамалъул сценарий.

Сцена къач1ан бук1ина тематикалда рекъон. Ц1адаса Х1амзатил, Расул Х1амзатовасул,Инхоса Г1алих1ажиевасул,Муса Мух1амадовасул,Фазу Г!алиевалъул,Г1абдулмажид Хачаловасул,Мух1амад Ах1мадовасул суратал. Мац1алъул х1акъалъулъ баянал.

-Ассаламу г1алайкум, хириял ц1алдохъаби,муг1алимзаби ва т1аде рач1арал гьалбал.Баркула нужеда «Рахьдал мац1алъул къо». Щибаб соналда,21 февралалда т1олабго халкъалъ к1одо гьабула гьаб байрам. Кьейги киназего чорхое сахлъи,талих1,рохел ва халатаб г1умру. Ц1уне хириял ц1алдохъаби, нилъерго рахьдал мац1! Мац1 гьеч1они,гьеч1о миллат! Метер маг1арул мац1 хвезе батани,хваги дун жакъаго жаниб рак1 кьвагьун.Жакъа нилъеца т1обит1улеб буго нилъерго миллатги, мац1ги к1одо гьабун гьит1инабго церерахъин

**1.вед.** Асаламу г1алайкум маг1арул мац1ги, миллатги рокьулел, маг1арулал!

Т1олалго нилъ цолъун мац1 ц1унизелъун,

Ц1акъго т1адег1анаб рак1ари нилъер!

**2. вед.** Авар миллаталъул тарих раг1изе

Хирияб мац1алъул бечелъи лъазе

Рек1елъ чара бугел чорхол ях1 бугел

Ассалам г1алайкум дир маг1арулал!

**Пасихат 4в кл.**

**Маг1арулал**

Лъик1 щварал маг1арулал

Авар мац1алъул гъасде

Лъик1 рач1арал ракь цоял

Бокьулеб гьаб сверуде

Кьурабазул г1адамал

Ях1 бугел маг1арулал

Намус ц1унарал халкъал

Къадру бугел аварал

1. ***вед.***Нилъ ккола маг1арулал. Цойгидал халкъаз нилъеда абула аварал абун. Дагъистаналда ругел 30-г1анасел мац1азда гъорлъ маг1арул мац1 бицунел г1адамазул къадар бищунго ц1ик1к1араб буго. Гьезул г1ага-шагарго 800000 г1анасев чи вуго. Г1алимзабаз ч1езабун буго цо кидаялиго Дагъистаналда ругел г1емерисел халкъазул цого мац1 бук1ин. Заман анаг1ан гьеб бикь-бикьун, бат1и-бат1иял мац1азде сверун буго. Ц1уне,хириял ц1алдохъаби, нилъерго рахьдал мац1! Дунялалда т1ад бищун берцинаб мац1!

**Ибрагимов Саид 4б кл.**

Ассаламу г1алайкум,

Аваразул миллат – мац1,

Адаб кьоч1ое лъураб,

 Ахир рокьуе гьеч1еб.

Армяназул пашманлъи

Арарат мег1ер буго.

Аваразул пашманлъи –

Авар мац1 лъач1ел лъимал

**Демешова Фатима 2б кл.**

**Бице, эбелалъул, умумузул мац1.**

Нуж щалали лъазе

Лъилали лъазе

Лъазе гьабе бабал

Эбел инсул мац1

Миллатго гьеч1еллъун

Хут1унгут1изе

Хвезе тоге бабал

Бищун лъик1аб мац1

***Тинамагомедов Шахрудин 3в кл.***

***«Бице, эбел Ват1ан».***

*Бице, эбел Ват1ан, бице Дагъистан,*

*Мун разияб гьеч1ищ дур васаздаса?*

*Мустах1икъав вугищ дун дур ц1аралъе*

*Ц1адулъ парпадулел дур байрахъазе? -*

*Бице, эбел Ват1ан, бице, Дагъистан,*

*Дилъ эбелалъ лъураб рак1 хут1ун бугищ?*

*Гьадал муг1рузулги гьал г1оразулги*

*Г1умругун цолъич1ел къоял дир гьеч1о.*

*Гьадал къункърабазул рахсидаса т1ун,*

*Нух бат1ияб зодихъ дица гьабич1о.*

*Бице, эбел Ват1ан, бице, Дагъистан,*

*Дилъ эбелалъ лъураб рак1 хут1ун бугищ?*

*Гьал дир орденалги, дир медалалги*

*Дица дир муг1рузул каранда рала.*

*Гьобол хисуларев т1адмаг1арулас, -*

*Т1адег1анаб улка кинан хисулеб!*

*Бице, эбел Ват1ан, бице Дагъистан,*

*Дилъ эбелалъ лъураб рак1 хут1ун бугищ?*

**Ахматилова Марьям 2а кл.**

**Малъе, эбел, рахьдал мацӀ**  
  
Дир умумуз бицараб,  
Улбуцаги бицунеб,  
Урхъула духъ, авар мацӀ,  
Малъе, эбел, рахьдал мацӀ.  
  
Гъази-МухӀаммад, ХӀамзат,  
ХӀикматав имам Шамил  
Аваралъ кӀалъалаан, –  
Малъе, эбел, рахьдал мацӀ.  
  
МахӀмуд, ЦӀадаса ХӀамзат –  
ЦӀар арал назмучагӀи,  
Нилъер мацӀалъ цӀализе, –  
Малъе, эбел, рахьдал мацӀ.  
  
Дида тарихги лъазе,  
Дагъистанги бокьизе,  
Кьолбол васлъун вукӀине, –  
Малъе, эбел, рахьдал мацӀ.

**Р.Гамзатова поэма «Вера Васильевна»**

Дида лъала эбел цо йик1унейлъи,

  Цогияз кидаго гьей хисунгут1и

  Амма дир г1умрудул х1исаб гьабидал,

  Йиго цоги ч1ужу цее яч1уней. ***Ибрагимов Саид 4б кл***

Йорч1ами хирияй, г1урус муг1алим,

Лъик1 щварай муг1рузул улкаялде мун.

Г1асиял кьураби, ч1ах1иял борхьал,

Бидул ц1урал хунжрул ва гьезда гьоркьой

Микьабго рахъалъан сверун ккуна мун. ***Абдулаева Ашура 3а кл***

Хирияй, бищунго бах1арал сонал

Бец1аб муг1рул росулъ т1амуна дуца.

Бец1ал руччабазул гьерсилал мац1аз

Гьабихъги корохъги какулаан мун.

Бот1рол рас бахчизе чохт1о-к1аз гьеч1ей

Дуде аск1ор ясал рит1иралилан,

Цогиги рук1ана дозул бугьтанал,

Бич1ч1и щвеч1ел гьезда т1аса лъугьа мун. ***Ибрагимов Саид 4б кл***

Г1урусай муг1алим, зах1мат бук1ана.

Амма дуца кинго кверал рорхич1о.

Дур каранлъ бук1ана багьадураб рак1,

Дур рек1елъ бук1ана багьадураб къасд.

Мун релълъон йик1ана, дир рек1ел гьудул,

Бокьун кьалде арав рагъухъанасда, ***Рамазанов Абдухалик 3а кл***

Духъ бук1ана канлъи, цо кули гуреб,

Кинабго дуниял гвангъизабулеб.

Россиялъул канлъи, Москваялъул ц1ва,

Тушбаби риххулеб, гьудул вохулеб.

Ва хасалил сардаз квачараб рокъоб,

Мукъсанаб канлъухъе дуца ц1алана

Муг1рул лъималаца т1оцере хъварал

Бищунго г1адатал г1урус раг1аби. ***Давудова Зайнаб 4б кл.***

Ниж г1уна, г1емерал сонал роржана

Нижеца г1асиял муг1рул нахъ тана.

Г1азизай эбелалъ кинигин дуца,

Квер босун, сапаралъ ниж т1орит1ана. ***Абдулаева Айшат 3а кл.***

Дур ц1алдохъабаца – маг1арул васаз

Ротаби гьужумалъ цере рачана.

Дур ц1алдохъабаца, ц1умаллъун роржун,

Ц1вабзахъе щвезег1ан т1авап гьабуна.  ***Малламагомедова Ашура 3а кл.***

Дида лъала эбел цо йик1унейлъи,

Цогидаз кидаго гьей хисунгут1и.

Амма киназулго рак1алъ абула

К1иабилей эбел йигин мунилан. ***Ибрагимов Саид 4б кл.***

**«Дагъистан» Расул Х1амзатов**

**Тагибов Г.**  -  Ворея ,  цо?

**Абдулаева А.**             - Цо  буго  дир  Дагъистан.

**Тагибов Г.**   - Ворея  к1иго?

**Абдулаева А.**               -К1иго  буго  гьелъул  кваркьи  кибего  боржине.

**Тагибов Г.**    - Ворея  лъабго?

**Абдулаева А.**             - Лъабго  хазина буго  гьелъул  кидаго  холареб:

                                      Гьаб ракь, доб  зоб, гьагъаб ралъад.

**Тагибов Г.**    - Ворея  г1емер?

**Абдулаева А.**- Г1емерал  ахал  хурзал, г1емераб  буго  гьунар, г1емерал  гьудулзаби,

                                  г1емерал  васал, ясал  ва  амма  Дагъистан - цо.

1. **Вед** Щивасул жиндирго мац1ги жиндирго ц1ваги буго.Дир мац1-гьеб маг1арул мац1 буго. Гьеб дие бокьула.Бокьула гьит1инаб халкъалъул г1агараб мац1.Г1адамазе жидерго мац1 хирияб бугин абулеб жо ккола эбел-инсуе лъималги лъималазе эбел-эменги хириял ругин абураб г1адаб жо.

***Кеч1 «Дагъистан» 8 класс***

**Ясазул кьурди** 4б кл.

1. ***Вед****. Гьалдалъун жакъасеб нижер церерахъин раг1алде щвана. Мац1 ккола инсанасе кьураб кутакаб бечелъи, х1икмат. Гьарула нужее маг1арул мац1алъул х1еренлъиги, недегьлъиги кидаго нужер рак1азулъ бессун хут1изе.*

***Кеч1: «Маг1арулал».***

***2024 сон***